אלן סימפסון
ביוגרפיה > ראשית חייו

סימפסון נולד ב-2 בספטמבר 1931 בדנוור, קולורדו, והיה בנם של מילוורד סימפסון ולורנה קוי. שמו האמצעי, קוי, הגיע מסבו מצד אמו, שהוריו היו מהגרים הולנדים. בנעוריו, סימפסון היה בתנועת הצופים, ופעם ביקר בשבט צופים יפניים אמריקאים, אשר יחד עם משפחותיהם, נכלאו ליד רלסטון, ויומינג, במהלך מלחמת העולם השנייה. שם, הוא פיתח ידידות עם נורמן מינטה, שלימים הפך לחבר דמוקרטי בבית הנבחרים של ארצות הברית מקליפורניה, ולמזכיר התחבורה של ארצות הברית בממשל של נשיא ארצות הברית ג'ורג' וו. בוש. מינטה וסימפסון כיהנו יחד בקונגרס ובמועצת הנאמנים של מוסד הסמית'סוניאן, ונשארו חברים קרובים.
אחיו הגדול של סימפסון, פיט סימפסון מקודי, היה היסטוריון ומנהל באוניברסיטת ויומינג בלאראמי, שכיהן בבית הנבחרים של ויומינג בשנים 1984-1981, וייצג את מחוז שרידן, בזמן שכיהן כמנהל במכללת שרידן. הוא היה המועמד הרפובליקני לתפקיד המושל בשנת 1986, לאחר שהתמודד על המשרה בעוד אחיו הצעיר כיהן בסנאט של ארצות הברית.
סימפסון גבה ל-201 ס"מ והפך לסנאטור הגבוה ביותר בהיסטוריה של ארצות הברית, עד שנעקף על ידי לות'ר סטריינג' שהיה בגובה 206 ס"מ ב-2017, 20 שנה לאחר פרישתו. מאוחר יותר הוא טען כי איבד מגובהו ובגיל 85 גובהו היה רק 195.5 ס"מ.
אלן סימפסון סיים את לימודיו בבית הספר התיכון קודי בקודי, ויומינג בשנת 1949 ולמד שנה לאחר מכן בבית הספר קראנברוק בבלומפילד הילס, מישיגן, לשנה מעבר לתיכון. ב-1954 הוא סיים את לימודיו באוניברסיטת ויומינג עם תואר ראשון במדעים, וב-1958 עם תואר דוקטור למשפטים. כמו אחיו, הוא היה חבר באחוות אלפא טאו אומגה באוניברסיטת ויומינג.
בשנת 1954, הוא התחתן עם סוזן אן שרול, שהייתה סטודנטית עמיתה באוניברסיטה מגרייבול, ויומינג. הוא שירת בצבא ארצות הברית בגרמניה מ-1955 עד 1956, עם רגימנט הרגלים ה-10 של דיוויזיית החי"ר החמישית, ועם גדוד החי"ר המשוריין ה-12 של דיוויזיית השריון השנייה.
לסימפסון היו מספר התמודדויות עם החוק במהלך נעוריו. חוות דעת אמיקוס שהוגשה לבית המשפט העליון של ארצות הברית בתיקים של מאסר לנוער, Graham v. Florida ו-Sullivan v. Florida‏, מציינת:
במילותיו של סימפסון לבית המשפט, "הייתי מפלצת".
במסמך האמיקוס שהוגש בתמיכה בטוען בתיקים בבית המשפט העליון של ארצות הברית, סימפסון הודה כי, כקטין, היה תחת פיקוח פדרלי לאחר שירה בתיבות דואר והכה שוטר, והוא תיאר את עצמו כ"מפלצת".
יום אחד בקודי, ויומינג, כשהיה בתיכון, הוא וחבריו יצאו "לעשות נזקים". הם הלכו למבנה נטוש ששימש כמחנה מעבר בזמן מלחמת העולם השנייה והחליטו להצית אותו. הם ביצעו הצתה בנכס פדרלי, עבירה שעונשה עשוי להגיע עד 20 שנה בכלא אם לא נגרם נזק לאדם, ועד מאסר עולם אם ההצתה גרמה למותו של אדם. למרבה מזלם, אף אחד לא נפגע בשרפה.
סימפסון לא רק שיחק באש, אלא גם בנשק. הוא שיחק משחק עם חבריו שבו ירו על סלעים קרוב אחד לשני, לפעמים באמצעות כדורים שגנבו מהחנות המקומית. מטרת המשחק הייתה לפגוע במישהו מבלי לפגוע בו בפועל. גם כאן, סימפסון היה בר מזל: אף אחד לא נהרג או נפגע קשה, והם לא נתפסו על ידי הוריהם.
סימפסון וחבריו יצאו לירות ברחבי קהילתם. הם ירו ברובים על תיבות דואר, עשו חורים בכמה מהם וירו על טרקטור בכביש. "פשוט עשינו צרות", אמר סימפסון. הרשויות הפדרליות האשימו את סימפסון בהרס רכוש ממשלתי, והוא הודה בעבירה. הוא קיבל שתי שנות מאסר על תנאי ונאלץ לשלם פיצויים מכספיו האישיים – כספים שהוא היה אמור להשיג באמצעות עבודה.
כפי שתיאר זאת סימפסון, "ככל שמתבגרים, יותר מבינים ... הגישה שלך היא מטמטמת, יהירה, שחצנית, וזה דרך אכזרית לחיות".
סימפסון הצהיר "פשוט הייתי טיפש ומרדן וטיפש. ואדם אחר", והוסיף "אתה לא מי שאתה כשאתה בן 16 או 18. אתה מטומטם ולא אכפת לך, ואתה חושב שאתה נצחי".